Senter for avanserte konstruksjonsanalyser

Senter for avanserte konstruksjonsanalyser (også CASA – Centre for Advanced Structural Analysis) er et senter for forskningsdrevet innovasjon (SFI) ved Norges teknisk-naturvitenskapelige universitet (NTNU). Senterets hovedmål er å etablere seg som et ledende internasjonalt senter for multiskala testing, modellering og simulering av materialer og strukturer for bruk i blant annet bilindustrien, olje- og gassindustrien og virksomheter som arbeider med fysisk sikkerhet.Forskningsrådets informasjon om senteret

Vertsinstitusjonen NTNU samarbeider med forskningspartneren SINTEF. Bedriftspartnerne omfatter 11 store bedrifter.CASAs bedriftspartnere per 2017 I tillegg er disse offentlige partnere med: Statens vegvesen, Forsvarsbygg, Nasjonal Sikkerhetsmyndighet (NSM) og Kommunal- og moderniseringsdepartementet (KMD).

I september 2017 var senteret vertskap for den internasjonale konferansen DYMATDYMAT er akronym for Dynamic fracture of ductile materials, som ble arrangert for 23. gang.

SFI CASA ble etablert i 2015, og ledes av professor Magnus Langseth. Prosjektperioden utløper i 2023.

 Referanser og fotnoter 

 Kilder 
 Forskningsrådets informasjon om 17 nye SFI-er i 2015
 CASAs årsrapport 2015

 Eksterne lenker 
 http://www.ntnu.no/casa

Kategori:Norske forskningsorganisasjoner
Kategori:Sentre ved NTNU
Kategori:Etableringer i 2015